**ELŐTERJESZTÉS**

**Körmend Város Önkormányzata Képviselő-testülete 2018. október 25-i ülésére**

**Tárgy**: településképvédelmi rendelet megalkotása

Tisztelt Képviselő-testület!

A településképi rendelet tervezetét tárjuk a Testület elé immáron elfogadásra.

A rendelet megalkotása jogszabályi kötelezettség. A rendeletet előzetesen tárgyalta már a Városfejlesztési Bizottság, illetve lakossági fórummal egybekötött közmeghallgatásra is sor került a rendelet megalkotása előtt.

A rendelet készítése során beszereztük az állami főépítész véleményét, amit teljes terjedelemben csatolunk az előterjesztéshez. A legtöbb helyen igyekeztünk figyelemmel lenni az állami főépítész véleményében írtakra, ha ezzel kapcsolatosan kérdés lenne, akkor az ülésen a választ a főépítész útján biztosítjuk.

A többszöri egyeztetés miatt az előterjesztésben a rendelet tervezet részletes szabályaira nem kívánok kitérni.

A rendelet-tervezet mellett a határozati javaslatban foglaltakról is döntést kell hozni.

Kérem a tisztelt Testületet, hogy ennek megfelelően a rendeletet megalkotni, és a határozati javaslatot elfogadni szíveskedjék.

**HATÁROZATI JAVASLAT**

Körmend Város Önkormányzata Képviselő-testülete felhatalmazza a jegyzőt arra, hogy a településkép védelméről szóló önkormányzati rendelethez kapcsolódóan az őshonos növényzetnek minősülő növények listájáról nyilvántartást vezessen.

**Bebes István**

**polgármester**